Budyšin (bry/SN). Jeno z wulkim zbožom njeje předwčerawšim dopołdnja na Budyskej Walskej k njezbožu dóšło, jako so tam wot lisćowca wulka hałza wotłama. Štom steji bjezposrědnje na kromje ležownosće kubłanskeho centruma, hnydom pódla toho je chódnik. Runje jako so hałza wotłama, běchu tam tři žony w bliskosći. Zranił pak so nichtó njeje. Hałza blokěrowaše wobě jězdni Walskeje a wobškodźi tohorunja parkowace wosobowe awto. Po rozprawje swědkow je so hižo před něšto tydźenjemi ze samsneho štoma wjetša hałza wotłamała.
Durje domu wotewrjene
Njechorń. W Domje Měrćina Nowaka-Njechorńskeho změja sobotu, 9. julija, dźeń wotewrjenych duri. Wot 14 do 17 hodź. poskića tam wodźenja po domje, pisany program Cyžec mandźelskeju kaž tež kofej a tykanc. Zastup je darmotny.
Swójbna njedźela k jubilejej
Smochćicy. Na swójbnu njedźelu přeprošuje Smochčanske kubłanišćo swj. Bena njedźelu, 10. julija, wot 14 do 17 hodź. Kubłanišćo swjeći při tej składnosći swoje 30lětne wobstaće. Na jewišću poskićuja pisany program a kołowokoło njeho dalšu zabawu.
Nowoslicy. Hrajerka a 23 hrajerjow je so předwčerawšim na škotowym turněrje serbskich seniorow w Nowosličanskim kulturnym domje wobdźěliło. Dobył je Siegfried Rawa z 3 113 dypkami před Eberhardom Kroschkom (2 268) a Achimom Mejglom (2 239). Po šěsć turněrach nawjeduje cyłkowne hódnoćenje nětko Siegfried Rawa před Herbertom Krječmarjom a Wolgfgangom Kühnom.
Koncertuje w cyrkwi
Łaz. Na pišćelowy koncert přeprošuje Łazowska ewangelska wosada jutře, pjatk, w 19 hodź. do tamnišeje cyrkwje. Cyrkwinski hudźbnik Wolfgang Karius zanjese twórby Beethovena, Bacha, Brahmsa a Liszta. Lěta 1943 rodźeny Karius studowaše w Kölnje cyrkwinsku hudźbu a skutkowaše mjez druhim w Aachenje. W mnohich europskich krajach je wón hižo koncertował.
Wotewru wustajeńcu
Pančicy-Kukow. We wobłuku jubilejneho lěta Kocora a Zejlerja wotměje so sobotu 2. julija, spěwny wječor z programom „Zejler w nowym fraku“ skupiny Wólbernosće w 19.30 hodź. na Kaulfürstec statoku w Pančicach-Kukowje (Róžeńčanska 32).
Woswjeća jubilej
Smječkecy. Na swoje 25lětne wobstaće zhladuje pjatk a sobotu, 1. a 2. julija, Smječkečanski młodźinski klub. Tónle jubilej chcedźa z wulkej party woswjećić a tak z rejwanišćomaj a barami perfektny start do lětnjeho časa skićeć. Na woběmaj dnjomaj čakaja na wopytowarjow najwšelakoriše hudźbne stile. Pjatk płaći zastup pjeć eurow, sobotu při wječornej kasy 14. Za zarjadowanje płaći nastupajo korona prawidło 3G.
Mały Holešow. Njeswačanska přirodoškitna stacija přeprošuje pjatk, 24. junija, w 21 hodź. na rybarski dwór w Małym Holešowje. Na dnju swj. Jana chcedźa stare wašnje Janskeho wohenja z wosebitym dožiwjenjom knižneho čitanja zwjazać. Róža Domašcyna čita powědki a bajki z dwurěčneje kónčiny ze swojeje knihi „Der Hase im Ärmel“. Zastup płaći pjeć eurow. Přizjewjenja přijimuja e-mailnje pod abo pod telefonowym čisłom 035933/ 300 77.
Poskića přidatne ćahi
Zhorjelc (SN). Za Łužiski cyrkwinski dźeń wot 24. do 26. junija w Zhorjelcu je wobchadny zwjazk Hornja Łužica-Delnja Šleska přidatne ćahi a wagony skazał, zo móhli sej zajimcy přijomnišo ze zjawnymi wobchadnymi srědkami do hosćićelskeho města dojěć. Wosebje do koncertow a po nich kaž tež do kemšow a po nich su přidatne jězby předwidźane. Wone pojědu po čarach wot Drježdźan přez Budyšin do Zhorjelca (RB 60), wot Wojerec do Zhorjelca (RB 64) kaž tež wot Běłeje Wody a Choćebuza do Zhorjelca (RB 65). Tež parna lokomotiwa sobotu a njedźelu do Zhorjelca pojědźe. Wšitke jězbne plany nadeńdu zajimcy pod .
Budyšin. Rěčny centrum WITAJ přeprošuje kubłarki a kubłarjow na dalekubłanje k temje „Spěwaj z Witkom – nowe serbske dźěćace spěwy“. W minjenych lětach su w časopisu „Lutki“ tójšto nowych serbskich dźěćacych spěwow za předšulsku starobu wozjewjeli. Wuběr z nich chcedźa na zhromadnym popołdnju pod nawodom Leńki Thomasoweje nazwučować. K tomu poskića wotpowědne playbacki, nahrawane a wobdźěłane wot Symana Hejduški. Dalekubłanje wotměje so póndźelu, 4. julija, wot 15 do 16.30 hodź. w sydarni RCW w Budyšinje. Zajimče a zajimcy njech so hač do 24. junija pod telefonowym čisłom 03591 550400 abo z e-mejlku pod přizjewja. Wobdźělenje płaći na wosobu dźesać eurow, popłatk na městnje zběraja.
Dopominaja na Kocora
Łaz. Komponist, koncertny organizator a reformowy pedagoga Korla Awgust Kocor (1822– 1904) steji w srjedźišću přednoška pjatk, 24. junija, we 18 hodź. we Łazowskim Domje Zejlerja a Smolerja. Spěchowanske towarstwo domu na wječork přeprošuje. Referent budźe Sieghard Kozel ze Stróže. Zastup płaći tři eura na wosobu.
Postaja historiski měznik
ces_Latn srd_Latn szl_Latn pol_Latn pol_Latn szl_Latn pol_Latn szl_Latn swh_Latn szl_Latn hrv_Latn szl_Latn szl_Latn mri_Latn szl_Latn szl_Latn fij_Latn szl_Latn slv_Latn